text: 'সকলকে ঐক্যবদ্ধ করে গণআন্দোলন সৃষ্টি করবো' || Somoynews.tv
  ২২-১১-২০১৯, ১৭:৪৬
  জনগণের ঐক্যবদ্ধ গণআন্দোলনের মধ্য দিয়ে বেগম জিয়াকে মুক্ত করে বর্তমান সরকারের পতন ঘটানো হবে বলে মন্তব্য করেছেন বিএনপির মহাসচিব মির্জা ফখরুল ইসলাম আলমগীর।
  শুক্রবার (২২ নভেম্বর) দুপুরে সুপ্রিম কোর্ট বার মিলনায়তনে এক আলোচনা সভায় এ কথা বলেন তিনি।
  এসময় মির্জা ফখরুল আরো বলেন, বর্তমান সরকার লুটপাটের মাধ্যমে দেশকে অস্থিতিশীল করে তুলছে।
  তিনি বলেন, এখন প্রতিটি মানুষ চায়, এ সরকার যাক, এ মুহূর্তে গেলে আরো ভালো, মানুষ আর পারছে না। আগে তো দশ বছর ধরে বিএনপিকে পিটিয়েছে, এখন সাধারণ মানুষকে পেটানো শুরু করেছে। পেঁয়াজ, লবণ সব কিছু দিয়ে। সকলকে ঐক্যবদ্ধ করে আমরা এমন এক গণআন্দোলন সৃষ্টি করবো, যার মধ্য দিয়ে বেগম খালেদা জিয়া মুক্ত হবেন এবং গণতন্ত্র মুক্তি পাবে।